CELEX: 32019D1613
Language: lv
Date: 2019-09-25 00:00:00
Title: Politikas un drošības komitejas Lēmums (KĀDP) 2019/1613 (2019. gada 25. septembris), ar ko ieceļ ES operācijas komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta) (ATALANTA/3/2019)

30.9.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 250/84
               
            
         POLITIKAS UN DROŠĪBAS KOMITEJAS LĒMUMS (KĀDP) 2019/1613
         (2019. gada 25. septembris),
         ar ko ieceļ ES operācijas komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta) (ATALANTA/3/2019)
         POLITIKAS UN DROŠĪBAS KOMITEJA,
         ņemot vērā Līgumu par Eiropas Savienību un jo īpaši tā 38. pantu,
         ņemot vērā Padomes Vienoto rīcību 2008/851/KĀDP (2008. gada 10. novembris) par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta) (1) un jo īpaši tās 6. pantu,
         tā kā:
         
                     (1)
                  
                  
                     Ievērojot Vienotās rīcības 2008/851/KĀDP 6. panta 1. punktu, Padome pilnvaroja Politikas un drošības komiteju (PDK) pieņemt lēmumus par ES operācijas komandiera iecelšanu Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (“ES operācijas komandieris”).
                  
               
                     (2)
                  
                  
                     2018. gada 30. jūlijā ar Padomes Lēmumu (KĀDP) 2018/1083 (2) par ES operācijas komandieri no 2019. gada 29. marta iecēla viceadmirāli Antonio MARTORELL LACAVE.
                  
               
                     (3)
                  
                  
                     Spānijas militārās iestādes ir ierosinājušas, ka viceadmirāli Antonio MARTORELL LACAVE ES operācijas komandiera amatā nomaina ģenerālmajors Antonio PLANELLS PALAU.
                  
               
                     (4)
                  
                  
                     2019. gada 5. septembrī ES Militārā komiteja atbalstīja ģenerālmajora Antonio PLANELLS PALAU kandidatūru EUNAVFOR operācijas Atalanta operācijas komandiera amatam no 2019. gada 1. oktobra.
                  
               
                     (5)
                  
                  
                     Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā,
                  
               IR PIEŅĒMUSI ŠO LĒMUMU.
         
            1. pants
            Ar šo ģenerālmajors Antonio PLANELLS PALAU no 2019. gada 1. oktobra tiek iecelts par ES operācijas komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem.
         
         
            2. pants
            Šo lēmumu piemēro no 2019. gada 1. oktobra.
         
         
            Briselē, 2019. gada 25. septembrī
            
               
                  Politikas un drošības komitejas vārdā –
               
               
                  priekšsēdētāja
               
               S. FROM-EMMESBERGER
            
         
         
            (1)  OV L 301, 12.11.2008., 33. lpp.
         
         
            (2)  Padomes Lēmums (KĀDP) 2018/1083 (2018. gada 30. jūlijs), ar ko groza Vienoto rīcību 2008/851/KĀDP par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (OV L 194, 31.7.2018., 142. lpp.).